चिदंबरम को हटाने की मांग, संसद में हंगामा जारी  
महंगाई और रीटेल पर विपक्ष के घेरे से बाहर निकली सरकार अब गृहमंत्री पी चिदंबरम को लेकर घिर गई है। हंगामे के चलते कार्यवाही स्थगित करनी पड़ी।
महंगाई और रीटेल पर विपक्ष के घेरे से बाहर निकली सरकार अब गृहमंत्री पी चिदंबरम को लेकर घिर गई है। इस मुद्दे पर विपक्ष के भारी हंगामे के चलते संसद की कार्यवाही पहले 12 बजे तक और फिर पूरे दिन के लिए स्थगित हो गई। गुरुवार को भी हंगामे के कारण संसद नहीं चल सकी थी।  मंत्री के साथ-साथ वकील रह चुके चिदंबरम पर आरोप है कि उन्होंने अपने एक मुवक्किल को फायदा पहुंचाने के लिए अपने पद का गलत इस्तेमाल किया। चिदंबरम कभी सन एयर होटल्स लिमिटेड के मालिक एसपी गुप्ता के वकील के तौर पर पेश हो चुके हैं।  गुप्ता के खिलाफ जालसाजी का एक मामला है, जिसे वह खत्म कराने की अर्जी देते रहे हैं। बीजेपी हितों के इस टकराव को दंडनीय अपराध बताते हुए चिदंबरम को गृहमंत्री के पद से हटाने की मांग कर रही है।